གླུ་གཞས་འགྲན་བསྡུར་དེ་རྒྱ་གར་གྱི་གྲོང་ཁྱེར་མུམ་བྷེ་ལ་ཟླ་བ་གསུམ་ཙམ་རིང་འཚོགས་ཡོད་པ་དང་།དུས་རིམ་དེའི་ནང་རེས་གཟའ་སྤེན་པ་དང་ཉི་མ་འཆར་ཅན་ལ།རྒྱ་གར་རྒྱལ་ཡོངས་སུ་བརྙན་འཕྲིན་ནང་བསྟན་ཡོད་པ་རེད།བསྟན་འཛིན་དོན་ཡོད་དང་ཁོང་གི་རོལ་དབྱངས་ཚན་སྡེབ་དེར་གཟུ་དཔང་དང་མི་མང་ནས་བསྔགས་བརྗོད་ཐེངས་མང་ཐོབ་པ་དང་།བསྟན་འཛིན་དོན་ཡོད་ཀྱིས་རྒྱ་གར་གྱི་གླུ་གཞས་འགྲན་བསྡུར་སྡིངས་ཆ་ཆེན་པོ་དེའི་ཐོགབོད་ཀྱི་རྣམ་ཐར་སོགས་ཀྱི་གདངས་བེད་སྤྱད་ནས།གཟུ་དཔང་རྣམས་ཀྱིས་དགའ་མོས་ཆེན་པོ་བྱས་ཡོད་པ་རེད་ལ།སྤྱི་ཚོགས་འབྲེལ་མཐུད་དྲ་ལམ་ཁག་ཏུ།བཙན་བྱོལ་ནང་བོད་མི་ཞིག་གིས་གླུ་གཞས་འགྲན་བསྡུར་གྱི་སྡིངས་ཆའི་ཐོགགྲུབ་འབྲས་ཆེན་པོ་ཐོབ་ཡོད་པར་དགའ་བསུ་བྱེད་མཁན་མང་པོ་འདུག།